Injambanės provincija
Injambanės provincija (port. Província de Inhambane) yra Mozambiko pietinėje dalyje, Indijos vandenyno pakrantėje. Administracinis centras – Injambanė. Svarbiausi miestai: Mašišė, Injambanė, Vilankulas, Injasoras. Priklauso Bazaruto salynas. Klimatas tropinis; karštas. Pakrantėje drėgna, einant į vakarus sausėja. Pakrantės pelkėtos, apaugusios mangrovių sąžalynais. Auginami anakardžių riešutai, kokosai, citrusai. Pakrantėje – žvejyba. Injambanės mieste vystomas turizmas.